**HRVATSKI JEZIK 22.12.**

**Pročitaj sljedeću obavijest:**

Obavijest roditeljima!

Stižu zimski praznici! To je vrijeme za odmor, igru i zabavu. Ipak, tijekom praznika učenici trebaju pročitati lektiru. Vidimo se po završetku praznika.

Srdačan pozdrav,

 učiteljica.

***Obavijest je pismeno ili usmeno priopćen podatak ili novost.***

**Promotri i zaključi:**

Tko upućuje poruku?

O čemu nas obavještava?

Što sadržava poruka?

Je li poruka potpuna? Koje bi još informacije trebala sadržavati ova obavijest?

PONOVIMO: pogledaj koje informacije mora sadržavati obavijest te zatim pročitaj obavijest napisanu pomoću tih informacija.

Obavijest

**Što?** - Kraj 1.polugodišta i zimski praznici

**Gdje?** - OŠ Jakovlje

**Kada?** - 23. prosinac 2020. – 18. siječanj 2021.

**Tko?** - učenici 3.a

**Zašto?** - odmor, zabava i vježba

Obavijest učenicima i roditeljima

Dana 23.12.2020. je zadnji dan nastave u 1.polugodištu. Zimski praznici traju od 24.12.2020. do 18 .1.2021. Tijekom zimskih praznika, učenici 3.a razreda trebaju pročitati lektiru Bijeli jelen, Vladimira Nazora. Nastava učenika OŠ Jakovlje 2. polugodište započinje jutarnjom smjenom. Zimski odmor služi za odmor, sport i zabavu, ali je prije povratka u školu potrebno ponoviti naučene nastavne sadržaje i pripremiti sve za rad.

DOMAĆA ZADAĆA: Napiši obavijest u bilježnicu koristeći sljedeće infomacije

Zadatak – obavijest

* Ples učenika
* OŠ Jakovlje
* Školska dvorana
* Ponedjeljak, 21.12.2020. u 18.00 sati
* Učenici 3. i 4. razreda naše škole

- Kako bi proslavili kraj 1. polugodišta i kraj 2020.godine